b'\n_START_ARTICLE_\nFyen Rundt\n_START_SECTION_\nAfviklet\n_START_PARAGRAPH_\nFyen Rundt arrangeres i et samarbejde mellem Udvikling Fyn og Cykling Odense. Cykling Odense har st\xc3\xa5et bag l\xc3\xb8bet siden starten, mens Udvikling Fyn (tidligere Sport Event Fyn) blev partner i 2010.\n_START_SECTION_\nEliteruten\n_START_PARAGRAPH_\nEliterytterne tilbagel\xc3\xa6gger 208 km. Alle ruter tager udgangspunkt i start- og m\xc3\xa5lomr\xc3\xa5det p\xc3\xa5 H\xc3\xb8jstrupvej ved Odense Idr\xc3\xa6tspark._NEWLINE_L\xc3\xb8bet har de seneste \xc3\xa5r haft deltagelse af de absolutte st\xc3\xb8rste danske cykelnavne, som f.eks. Alex Rasmussen, Michael M\xc3\xb8rk\xc3\xb8v, Chris Anker S\xc3\xb8rensen og Lasse Norman Hansen. De 208 km, som ruten i dag str\xc3\xa6kker sig over er den samme som 180 km-ruten for motionsrytterne. Eliterytternes samlede distance sniger sig dog op p\xc3\xa5 208 km, da der k\xc3\xb8res fire omgange \xc3\xa1 7 km i m\xc3\xa5lomr\xc3\xa5det i Odense til \xc3\xa6re for publikum.\n_START_SECTION_\nAssocierede l\xc3\xb8b\n_START_PARAGRAPH_\nFyen Rundt er en del af Den Danske Klassiker en kombination af fire store danske langdistance-events indenfor sv\xc3\xb8mning, cykling, l\xc3\xb8b og mountainbike. Hvis man gennemf\xc3\xb8rer de fire events indenfor en 12-m\xc3\xa5neders periode f\xc3\xa5r man tildelt et Den Danske Klassiker diplom, en medalje og en plads i Hall of Fame. V\xc3\xa6lger man  at lave Den Danske Klassiker p\xc3\xa5 l\xc3\xa6ngere tid end et \xc3\xa5r, f\xc3\xa5r du fortsat et diplom.\n_START_SECTION_\nKultur\n_START_PARAGRAPH_\nMan kan ikke vinde motionsl\xc3\xb8bet Fyen Rundt, da der bl.a. af sikkerhedsm\xc3\xa6ssige \xc3\xa5rsager ikke er lagt op til r\xc3\xa6s p\xc3\xa5 ruten og spurt i m\xc3\xa5lomr\xc3\xa5det. Der er dog hvert \xc3\xa5r pr\xc3\xa6mier til de hurtigste p\xc3\xa5 bakkespurten ved Vissenbjergbakken, hvor det er sikkerhedsm\xc3\xa6ssigt forsvarligt.'